open-index/open-wikipedia-markdown huggingface dataset:
Noroff

**Noroff Education AS** er en norsk utdanningsaktør som tilbyr utdanning på fagskole- og høyskolenivå. Utdanning tilbys ved campus i Oslo, Bergen og Kristiansand, samt som nettstudier gjennom Noroff Nettstudier.

## Virksomhet
Noroff driver utdanning gjennom Noroff Fagskole AS og Noroff University College AS.

* Noroff University College tilbyr bachelorgrader innen cyber security, digital etterforskning, applied data science og interaktive medier. Studiene undervises på engelsk og tilbys både på campus og som nettstudier.
* Noroff Fagskole tilbyr utdanning innen IT, design, animasjon, filmproduksjon, musikkproduksjon og andre digitale fagfelt.

Alle utdanninger er akkreditert av NOKUT og gir rett til lån og stipend gjennom Lånekassen.

Noroff har ca 4 000 studenter. Administrasjonen og hovedkontoret ligger i Kristiansand. Daglig leder er Lars Erik Torjussen.

Noroff er siden 2020 en del av utdanningskonsernet Galileo Global Education, Europas største private aktør innen høyere utdanning.

## Historie
Noroff ble etablert i 1987. I løpet av 1990-tallet gikk selskapet fra kurs- og konsulentvirksomhet til å tilby formell utdanning innen IT og mediefag under navnet Noroff Instituttet.

I 2012 fikk Noroff akkreditering fra NOKUT til å tilby høyskoleutdanning, og Noroff University College AS ble etablert.

I 2015 ble Noroff kjøpt opp av Trym Skeie gjennom selskapet Noroff Education AS.  I 2020 ble selskapet en del av Galileo Global Education.

## Referanser


## Eksterne lenker
*
Vellum

**Vellum** (fra engelsk *vellum*, fra gammelfransk *velin*) eller **velin** (fra fransk *velin*, til gammelfransk *veel*, «kalv», av latin *vitellus, vitulus*) er et spesielt fint pergamentmateriale. Betegnelsen *vellum* refererer spesifikt til kalveskinnspergament.

Pergament ble brukt til bøker og diplomer og ble ifølge Plinius den eldre først brukt i Pergamon (dagens tyrkiske by Bergama), en by i Mysia i vestlige Anatolia under Eumenes I (263&ndash;241 f.Kr.) eller Eumenes II (197&ndash;160 f.Kr.), og har sitt navn derfra.

Vellum er preparert dyrehud eller membran (pergamentblad), vanligvis brukt som skrivemateriale. Pergament er en annen betegnelse for dette materialet, som vellum noen ganger kan skilles fra, når det er laget av kalveskinn, i motsetning til det som er laget av andre dyr, eller på annen måte er av høyere kvalitet. Vellum er preparert for skriving eller utskrift på, for å produsere enkeltsider, bokruller, kodekser eller bøker.

Vellum er generelt glatt og slitesterkt, selv om det er store variasjoner avhengig av forberedelse og kvaliteten på huden. Produksjonen innebærer rengjøring, bleking, strekking på en ramme (en «herse/tørkestativ») og skraping av huden med en halvmåneformet kniv (en *lunellum*). For å skape spenning veksles skraping med fukting og tørking. En endelig ferdiggjøring kan oppnås ved å slipe overflaten med pimpstein, og behandle med et preparat av kalk eller kritt for å få overflaten til å ta imot og holde på skrive- eller trykksverte.

I dag brukes ordet vellum (eller helst papirvellum) som synonym for kalkerpapir. Et tynt delvis transparent papir som brukes innenfor papirhobby (scrapbooking, kortlaging etc). Moderne «papirvellum» er laget av syntetisk plantemateriale, og kalles som sådan grunnet bruk og likheter i kvalitet. Papirvellum brukes til en rekke formål, inkludert kalkering, tekniske tegninger, planer og tegninger.

## Referanser


## Litteratur
* Clemens, Raymond; Graham, Timothy (2007): *Introduction to Manuscript Studies*. Ithaca: Cornell University Press. ISBN 978-0-8014-3863-9.
* Stokes, Roy Bishop; Almagno, Romano Stephen (2001): *Esdaile's Manual of Bibliography*, 6. utg, Scarecrow Press, ISBN 0810839229, 9780810839229
* Lyons, Martyn (2011): *Books a Living History*. Thames & Hudson. ISBN 978-0-500-29115-3; s. 22, 43, 57.
Slaget ved Toverud

**Slaget ved Toverud** var en trefning ved gården Toverud i Aurskog natten mellom 19. og 20. april 1808.

Bakgrunnen var at en svensk brigade under oberst Schwerin den 14. april 1808 krysset grensen ved Skillingsfors og gikk vestover mot nåværende Aurskog-Høland. Her sto bare en mindre vaktstyrke under major Friederich Christopher von Ditten. Allerede den 16. april var grev Axel Otto Mörner rykket fram til Haneborg med en kavaleristyrke. Samtidig trakk Ditten sine styrker tilbake over Glomma. Mörner rykket videre fram, og dagen etter inntok han en uforsvart Blaker skanse. Her beslagla han øyeblikkelig 250 skippund høy som Ditten hadde latt ligge.

Samme dag, 17. april, var Schwerins brigade kommet fram til Haneborg og stoppet der. Prins Christian August hadde da fått beskjed om det svenske angrepet og var allerede på ilmarsj nordover fra Råde. Om kvelden 18. april overnattet prinsen og hans styrker ved Trøgstad kirke og fikk da ilbud om at svenskene hadde inntatt Blaker skanse. I grålysningen den 19. april brøt han opp og fortsatte ilmarsjen nordover mot Aurskog. Samme dag sendte Schwerin et kompani nordover mot Blaker for å forsterke Mörner, men ved Killingmo gikk de rett på en av de norske fortroppene og trakk seg tilbake til Haneborg.

Imens hadde grev Mörner fått en følelse av at ikke alt var som det skulle, og på ettermiddagen bestemte han seg for å gå tilbake til Schwerin på Haneborg. Om kvelden, i mørket, gikk han ved Toverud rett på en norsk bataljon ledet av major Weiby.

Etter en kort, men dramatisk kamp måtte grev Mörner overgi seg. 112 svenske livgrenaderer og husarer, seks offiserer og tre underoffiserer ble tatt til fange og ført til Akershus festning. Grev Mörner selv måtte overgi seg til den unge løytnant Gregers Lundh. Mörners egen kommentar var: *Att jag måste bli fången, trodde jag nog, men det är svårt att skulle lämna sitt värje till en pojke*.

Han ble plassert som fange «på æresord» ved Ulefos Hovedgaard hos Niels Aall. Han ble satt fri i 1809.

I forbindelse med 100-årsjubileet for hendelsen i 1908 ble det reist en bauta på stedet, den såkalte Toverudstøtta.

## Litteratur
* Johannes Skar: *Um slaget ved Toverud. Prinsen av Augustenborg*, Samlaget, Kristiania 1897
* Per Erik Nilssen: *Slaget ved Toverud*, utgitt av Aurskog-Høland kommune 2009

## Referanser
Willis Forko

**Willis Forko** (født 12. november 1983, død 8. november 2021) var en liberisk-amerikansk fotballspiller.

Forko ble kjøpt usett rett før 2008-sesongen fra Vancouver Whitecaps FC. Forko spilte en imponerende debutsesong i Bodø/Glimt og noterte seg med 24 kamper i serien og to cupkamper. Etter tiden i Bodø/Glimt signerte han nok en gang for Vancouver Whitecaps hvor han spilte til han la opp.

## Referanser


## Eksterne lenker
*
Siem Reap

**Siem Reap** (eller **Siem Riep** eller **Siemréab**) er en by med rundt 174&nbsp;000 innbyggere (2008) i det nordvestlige Kambodsja. Byen er mest kjent for den nærliggende ruinbyen Angkor, som står for byens fremste næring, nemlig turisme. En elv med samme navn som byen renner gjennom den for så å tømme seg i Tonlé Sapsjøen.

Siem Reap er hovedstad i provinsen med samme navn. Provinsen har 896&nbsp;309 innbyggere (2008).

## Historie
Navnet Siem Reap betyr «Siams nederlag» — og knytter an til en århundregammel strid mellom Kambodsja og Thailand. 

I 1901 begynte École Française d'Extrême Orient (EFEO) en lang tilknytning til Angkor ved å finansiere en ekspedisjon til Bayon. I 1907 ble Angkor, som hadde vært under thailandsk kontroll, returnert til Kambodsja, og EFEO tok ansvaret for å rydde og restaurere hele området. Samme år ankom de første turister til Angkor – et uhørt antall på 200 i løpet av tre måneder. Angkor var blitt 'reddet' fra jungelen og inntok sin plass i den moderne verden.

Siem Reap var ikke meget mer enn en landsby da de første franske oppdagelsesreisende gjenoppdaget Angkor på 1800-tallet. Med returneringen av Angkor til Kambodsja (som var under fransk kolonistyre som del av Fransk Indokina) i 1907, begynte Siem Reap å vokse og ble i stand til å absorbere den første bølge av turister. Grand Hotel d'Angkor åpnet sine dører i 1929 og templene ved Angkor vedble å være et trekkplaster for Asia inntil slutten av 1960-årene, og tiltrakk besøkende som Charlie Chaplin og Jackie Kennedy. I 1975 ble Siem Reaps befolkning som resten av bybefolkningene i Kambodsja evakuert av det kommunistiske Khmer Rouge og drevet ut på landet.

I dag (2008) er Siem Reap landets raskest voksende by og fungerer som adgangsport til de verdensberømte Angkor-templene.

## Eksterne lenker
* 
* Offisielle sider
* Artikler om Siem Reap på VG nett
Presidentvalget i Frankrike 2002

**Presidentvalget i Frankrike i 2002** skjedde, som vanlig, gjennom to valgomganger, en første runde den 21. april og en annen runde 5. mai.   

Presidentvalget vakte større internasjonal oppmerksomhet enn vanlig ettersom Jean-Marie Le Pen, lederen for det høyreekstreme Front national gikk videre til andre valgrunde sammen med Jacques Chirac fra det moderate høyrepartiet Union pour un mouvement populaire.   

Resultatet av første runde kom som et sjokk for mange franskmenn og førte til en rekordstor valgdeltagelse i annen omgang, da Chirac uten videre valgagitasjon etter første runde oppnådde 82,2 prosent av stemmene, hvorav mange fra den politiske venstresiden.  

Lionel Jospin fra Parti socialiste klarte vært overraskende ikke å gå videre til andre valgrunde og trakk seg kort tid etter som statsminister.   

## Resultat

|-
!style="background-color:#E9E9E9" align=left valign=top|Kandidater
!style="background-color:#E9E9E9" align=left valign=top|Parti
!style="background-color:#E9E9E9" align=right|Stemmer i første runde
!style="background-color:#E9E9E9" align=right|%
!style="background-color:#E9E9E9" align=right|Stemmer i andre runde
!style="background-color:#E9E9E9" align=right|%
|-
|align=left|**[[Jacques Chirac]]**
|align=left|**[[Rassemblement pour la République]]**
|**5,665,855**
|**19.88%**
|**25,537,956**
|**82.21%**
|-
|align=left|**[[Jean-Marie Le Pen]]**
|align=left|**[[Front national]]**
|**4,804,713**
|**16.86%**
|5,525,032
|17.79%
|-
|align=left|Lionel Jospin
|align=left|Parti socialiste
|4,610,113
|16.18%
| colspan=2 rowspan=14|
|-
|align=left|François Bayrou
|align=left|Union pour la démocratie française
|1,949,170
|6.84%
|-
|align=left|Arlette Laguiller
|align=left|Lutte ouvrière
|1,630,045
|5.72%
|-
|align=left|Jean-Pierre Chevènement
|align=left|Mouvement des citoyens
|1,518,528
|5.33%
|-
|align=left|Noël Mamère
|align=left|Les verts
|1,495,724
|5.25%
|-
|align=left|Olivier Besancenot
|align=left|Ligue Communiste Revolutionnaire
|1,210,562
|4.25%
|-
|align=left|Jean Saint-Josse
|align=left|Chasse, pêche, nature, traditions
|1,204,689
|4.23%
|-
|align=left|Alain Madelin
|align=left|Démocratie libérale
|1,113,484
|3.91%
|-
|align=left|Robert Hue
|align=left|Parti communiste français
|960,480
|3.37%
|-
|align=left|Bruno Mégret
|align=left|Mouvement national républicain
|667,026
|2.34%
|-
|align=left|Christiane Taubira
|align=left|Parti radical de gauche
|660,447
|2.32%
|-
|align=left|Corinne Lepage
|align=left|Citoyenneté action participation pour le XXIe siècle
|535,837
|1.88%
|-
|align=left|Christine Boutin
|align=left| Forum des républicains sociaux
|339,112
|1.19%
|-
|align=left|Daniel Gluckstein
|align=left|'Parti des travailleurs
|132,686
|0.47%
|-
| align=left colspan=2 style="background-color:#E9E9E9"|Totalt
|width="75" align="right" style="background-color:#E9E9E9"|28,498,471
|width="30" align="right" style="background-color:#E9E9E9"|100.0
|width="75" align="right" style="background-color:#E9E9E9"|31,062,988
|width="30" align="right" style="background-color:#E9E9E9"|100.0
|}
## Referanser
Kvalitativ uorganisk analyse

I en **Kvalitativ analyse** innenfor kjemien, foretas en rekke små undersøkelser av en ukjent løsning, blanding eller stoff, med hensikten å bestemme bestanddelene. I en uorganisk analyse er det vanligvis salter, saltblandinger eller metaller som skal analyseres. I salter undersøkes anionene og kationene i hvert sitt steg. Undersøkelsene går ofte ut på å studere lukt-, temperatur- eller fargeendringer som oppstår når man blander en prøve av det ukjente stoffet med en annen, kjent reagens. Hvis prøven er et metall eller en legering, må du først få noe av prøven over i ioneform før du analyserer på kationene i prøven.

Her er et lite utvalg av kationer og anioner

**Kationer** : Ag+, K+, Ba2+, Na+, Ca2+, NH4+, Cu2+, Ni2+, Fe2+, Fe3+, Pb2+, Sn2+, Zn2+.

**Anioner** :  NO3-, CO32-, CH3COO-, Cl-, Br-, I-, SO42-

Analysen består vanligvis av tre hoveddeler:
* Forprøver: Dette er små prøver som er raske å gjennomføre, som å undersøke løselighet; farge, pH-verdi og lukt på en vannløsning av stoffet; eller fargen en får når man brenner  prøven.
* Påvisning av anioner: Her brukes karakteristiske reaksjoner med andre stoffer til å påvise anioner. For eksempel kan en tilsette syre for å påvise CO32-, som da danner karbonsyre (kullsyre) som bobler, eller for å påvise CH3COO-, som danner etansyre (eddiksyre) med den karakteristiske lukten av eddik.
* Påvisning av kationer: Samme prinsipp som for anioner, men her er det to distinkte metoder for analysen: Serieanalyse og parallellanalyse. 

Resultatene vurderes underveis, frem til så mange ioner som mulig er utelukket, og man bare sitter igjen med prøvens innhold.

## Referanser
Nan (Nan)

:*Nan har [[Nan|flere betydninger]].*
----
**Nan** er provinshovedstaden i provinsen Nan i det nordlige Thailand. Befolkningen anslås (2005) til 24&nbsp;700.

Den første bosetningen som lar seg påvise på stedet går tilbake til år 1280.
Nan

**Nan** kan vise til:

*Nanbrød
*Norsk Akademi for Naturmedisin
*Provinsen Nan i det nordlige Thailand,
*Provinshovedstaden Nan i ovennevnte provins,
*Fylket Nan i byprefekturet Yiyang i provinsen Hunan i Folkerepublikken Kina.
*Nan (navn) 
*Nan (elv) i Thailand
* *Not a Number* (engelsk uttrykk, forkortet NaN), en kode brukt for å angi et medlem av en numerisk datatype er udefinert eller urepresenterbar. Standardisert til flyttallsbehandling ved IEEE 754 i 1985.
*Norwegian Air Norway, norsk flyselskap.
Huanggang

**Huanggang** (kinesisk: 黃冈市; pinyin: *Huánggāng Shì*) er et byprefektur øst i den kinesiske provinsen Hubei. Folketallet er på .

## Historie
I 845 f.Kr. flyttet markgreve Wen 文侯 Huang Meng 黃孟 (også kjent som Huang Zhang 黃璋) staten Huangs hovedstad fra Yicheng til Huangchuan. Huang Xis etterkommere regjerte staten Huang til 648 f.Kr. da den ble knust av staten Chu. Herskeren av Huang, markgreve Mu 穆侯 Huang Qisheng 黃企生, flyktet  til staten Qi. Huangs befolkning ble nødt til å flytte til Chu. De slo seg da ned i et område av det som i dag er provinsen Hubei, et område som ble kjent som prefekturet *Jiangxia* 江夏郡 under Han-dynastiet (206 f.Kr.-220 e.Kr.). Det er mange steder i denne regionen som bærer navn etter Huang, som Huanggang, Huangpi, Huangmei, Huangshi, Huangan og Huangzhou. Det var også en stor del av Huangs befolkning som flyttet til områdene sør for Yangtze.

Under keiser Cheng av Jins styre tilførte styrker fra senere Zhao store skader på mange Jin-byer og festninger før for Yangtzefloden og erobret Zhucheng (邾城) i moderne Huanggang i Hubei.

Midt overfor Huanggang på den andre siden av Yangtzefloden ligger byen Ezhou, som likesom Huanggang i januar 2020 ble ilagt bevegelsesrestriksjoner på grunn av det i Wuhan oppdagede sykdomsskapende viruset 2019-nCoV.

## Administrative enheter
Huanggang består av ett bydistrikt, to byfylker og syv fylker:

* Bydistriktet Huangzhou – 黄州区 *Huángzhōu Qū* ;
* Byfylket Macheng – 麻城市 *Máchéng Shì* ;
* Byfylket Wuxue – 武穴市 *Wǔxué Shì* ;
* Fylket Hong'an – 红安县 *Hóng'ān Xiàn* ;
* Fylket Luotian – 罗田县 *Luótián Xiàn* ;
* Fylket Yingshan – 英山县 *Yīngshān Xiàn* ;
* Fylket Xishui – 浠水县 *Xīshuǐ Xiàn* ;
* Fylket Qichun – 蕲春县 *Qíchūn Xiàn* ;
* Fylket Huangmei – 黄梅县 *Huángméi Xiàn* ;
* Fylket Tuanfeng – 团风县 *Tuánfēng Xiàn*.

## Samferdsel
Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.  

## Referanser


## Eksterne lenker
* 
* Fotos fra Huanggang hos ''Panoramio''
Devo

**Devo** (uttales *DEE-vo* eller *dee-VO* av medlemmene selv), ofte skrevet **«DEVO»** eller **«DEV-O»** er et amerikansk New Wave band, dannet i Akron, Ohio i 1973. Devo er kanskje best kjent for låta «Whip It» som ble sluppet i 1980 og deres coverversjon av The Rolling Stones-låten «(I Can't Get No) Satisfaction» i 1977. Musikken de spiller blir ofte klassifisert som punk, art rock og post-punk, men de er også kjent for sine new wave-låter som kom ut tidlig på 1980-tallet.

## Konserter i Norge
Devo har spilt i Norge to ganger: 
*Første gang var torsdag 20. september 1990 på The Voice i Oslo. Konserten var en del av Devo sin *[[Smooth Noodle Maps]]* turné.
*Andre gang var onsdag 9. august 2023 på Øyafestivalen i Oslo. Konserten var en del av Devo sin *[[The Farewell Tour]]*.

## Trivia
*Det norske plateselskapet Smart Patrol Records er oppkalt etter Devo-låta «Smart Patrol/Mr. DNA».
*Oslo punkbandet Hærverk spilte coverversjon av Devo sin låt «Mongoloid» men forandret teksten til «Politimann».
*Bodø punkbandet Hjertesvikt A/S spilte også coverversjon av «Mongoloid» men forandret da teksten til «Skolelys».
*Bergensgruppen Datarock har dessuten spilt coverversjon av «Mongoloid», men de valgte å beholde den engelske teksten. 

## Dagens besetning
* Gerald Casale – bassgitar, synthesizer, vokal
* Mark Mothersbaugh – synthesizer, vokal
* Bob Mothersbaugh («Bob 1») – gitar, vokal
* Josh Freese – trommer
* Josh Hager – synthesizer, vokal

## Diskografi

**Question: Are We Not Men? Answer: We Are Devo!|Q: Are We Not Men?  A: We Are Devo!* (1978)
**Duty Now for the Future* (1979)
**Freedom of Choice* (1980)
**New Traditionalists* (1981)
**Oh, No! It's Devo* (1982)
**Shout* (1984)
**Total Devo* (1988)
**Smooth Noodle Maps* (1990)
**Something for Everybody* (2010)

## Referanser

## Eksterne lenker
* 
* 
*
Leopold I av Lippe

**Leopold I** (født 2. desember 1767, død 5. november 1802) var først greve av Lippe-Detmold (1782–1789) og så fyrste av Lippe (1789–1802).

Han ble født i Detmold, sønn av Simon August, greve av Lippe-Detmold (1727–1782) og hans andre kone prinsesse Leopoldine av Anhalt-Dessau. 

Han fikk sin utdanning i Dessau, og da han ble 18 år reiste han for å studere ved Universitetet i Leipzig. Da faren døde den 1. mai 1782, tok Leopold over som greve av Lippe-Detmold, og forble greve inntil Lippe ble oppgradert til fyrstedømme i 1789.

Han ble gift med prinsesse Pauline av Anhalt-Bernburg (1769–1820) den 2. januar 1796 i Ballenstedt. Han fikk to sønner med henne:
* Leopold II av Lippe (1796–1851)
* Prins Friedrich (1797–1854)

Leopold døde i Detmold, og sønnen Leopold tok over som fyrst Leopold II.

## Referanser
August Thomle

**August Thomle** (født 6. juni 1816 i Arendal, død 24. juni 1889 i Kristiania) var en norsk ordfører og høyesterettsassessor. 

August Thomle var sønn av Erik Andreas Thomle (senior) og Mette Maria Binneballe, og bror til ordfører og høyesterettsassessor Iver Steen Thomle. Han ble gift i 1845 med Helene Marie Fredrikke Binneballe, og som enkemann i 1860 med Catharina (Cathinka) Kraft.

Thomle tok juridisk embetseksamen ved universitetet i Christiania 1837, og var en kort tid kopist, før han i 1838 ble prokuratorfullmektig i Drammen. Han hadde et opphold i Frankrike i årene 1842–1843, i Rouen og Paris, og fra 1843 var han over- og underrettsprokurator i Kristiania. Thomle ble assessor i Kristiania Stiftsoverrett i 1856, og var ordfører i hovedstaden i 1863. Han var assessor i Høyesterett i årene 1865–1881.

August Thomle ble utnevnt til Ridder av St. Olavs orden 15. oktober 1868 for «fortjenestlig Embedsvirksomhed».

## Referanser


## Kilder
* St. Olavs orden 1847-1947
* Familien Thomle: genealogiske og personalhistoriske Oplysninger (1913), side 173-177

## Eksterne lenker
*
Ludvig V av Hessen-Darmstadt

**Ludvig V** (født 24. september 1577, død 27. juli 1626) var landgreve av Hellse-Darmstadt fra 1596 til 1626.

Han var sønn av Georg I av Hessen-Darmstadt og Magdalena von Lippe.

I 1604 fikk han en del av Hessen-Marburg etter at Ludwig IV av Hessen-Marburg døde barnløs. Den andre delen gikk til Moritz av Hessen-Kassel, men siden Moritz var kalvinist, gjorde Ludwig krav på hele Hessen-Marburg. 

## Stamtavle

## Referanser
Bueskyting under Paralympiske sommerleker 1960

**[[Bueskyting]]** var en av øvelsene det ble konkurrert i under de paralympiske vinterlekene i 1960. 

## Resultater - menn
### Colombia-runden






### FITA-runden






### St. Niclas-runden






### Windsor-runden






## Resultater - kvinner
### Colombia-runden






### FITA-runden






### St. Niclas-runden






### Windsor-runden






## Eksterne lenker
* Resultater fra Paralympic.org
Chizhou

**Chizhou** (kinesisk: 池州市; Pinyin: *Chízhōu Shì*) er et byprefektur sør i den kinesiske provinsen  Anhui.

Fjellet Jiuhua (*Jǐuhuáshān*) i fylket Qingyang er ett av den kinesiske buddhismes fire hellige fjell.

## Administrative enheter
Chizhou består av ett bydistrikt og tre fylker:
* Bydistriktet Guichi – 贵池区 *Guìchí Qū*;
* Fylket Dongzhi – 东至县 *Dōngzhì Xiàn*;
* Fylket Shitai – 石台县 *Shítái Xiàn*;
* Fylket Qingyang – 青阳县 *Qīngyáng Xiàn*.

## Industri
Chizhou kullkraftverk ligger i prefekturet, ved Yangtzeelven.

## Eksterne lenker
* Offisiell internettside
Chaohu (Anhui)

**Chaohu** (kinesisk: 巢湖市; pinyin: *Cháohú Shì*) var frem til 2011 et byprefektur i den kinesiske provinsen Anhui. I dette prefekturet lå det store kraftverket Huaneng Chaohu kullkraftverk.

## Opphevelse
Frem til den 22. august 2011 var Chaohu et byprefektur med 9.423 kvadratkilometer og ca. 4,5 millioner innbyggere. Da ble byprefekturet oppløst, og dets bydistrikt og fire fylker fordelt på de omliggende byprefekturene Hefei, Wuhu og Ma'anshan. Det tidligere bydistrikt Juchao fikk det nye navn Chaohu og ble til byfylke.

Opphevelsen av Chaohu kom overraskende på befolkningen, idet alle forberedelser og beslutninger ble foretatt uten medvirkning eller innsyn fra almenheten. Endringene førte til at byprefekturet Hefei fikk øket sitt areal med 40 prosent, og omfattet hele innsjøen Chao, en svært stor innsjø som gav Chaohu prefektur sitt navn.

## Tidligere administrative enheter
Chaohu bestod av ett bydistrikt og fire fylker:

* Bydistriktet Juchao – 居巢区 *Jūcháo Qū*&thinsp; -- overført til Hefei; 
* Fylket Lujiang – 庐江县 *Lújiāng Xiàn*&thinsp; -- overført til Hefei;
* Fylket Wuwei – 无为县 *Wúwéi Xiàn*&thinsp; -- overført til Wuhu;
* Fylket Hanshan – 含山县 *Hánshān Xiàn*&thinsp;  – overført til Ma'anshan;
* Fylket He – 和县 *Hé Xiàn* -- overført til Ma'anshan.

## Referanser


## Eksterne lenker
*  
* Kart over Chaohu 
* Fotos fra Chaohu hos ''Panoramio''
Hosletoppen skole

**Hosletoppen skole** er en offentlig ungdomsskole på Hosle i Bærum.

Elevene kommer fra Hosle barneskole, og gjennom tidene har de også kommet fra flere steder i Bærum og blitt fraktet med skolebuss. Blant annet sognet elever fra Lommedalen barneskole til Hosletoppen i en årrekke.

## Ulykker/branner
* 21. november 2007: Skolebuss inn i Skolebuss . To skolebusser krasjet inn i hverandre rett før de kom frem til skolen.
* Usikker dato: En søppelbøtte på guttedo i 2. etasje ble påtent. Alle elevene måtte evakuere og brannvesenet rykket ut.
* 26. mars 2008: Det var brann i en søppelbøtte på doen i gymgarderoben nede i 0. etasje ca. kl. 15. Brannvesenet rykket ut. Måtte evakuere .
* 31. mars 2008: To branner oppstod på én dag. Først en i brakkene ca. kl. 11, den ble raskt slukket og brannvesenet rykket ikke ut. Men derimot kl. 12.30. ble det påtent en på guttedoen i kantinen, mye røk oppstod, alle ble evakuert, brannvesen og politi kom. Saken ble politiandmeldt. Alle elevene måtte stå ute i ca. én time og vente før de kunne komme inn igjen.
* 
## Kjente personer som har gått på Hosletoppen
* Erik&Kriss er Hosle-gutter og de gikk sammen på denne skolen.

## Fremmedspråk på Hosletoppen
* Hosletoppen skole tilbyr fremmedspråkene fransk, spansk, tysk og kinesisk. De var den første ungdomsskolen i Bærum som startet med spansk, og den første til å tilby kinesisk som fremmedspråk.

## Eksterne lenker
* Hosletoppen skoles hjemmesider
Tongzhou

**Tongzhou** kan sikte til:
* Bydistriktet Tongzhou i Beijing i Folkerepublikken Kina,
* Byfylket Tongzhou i byprefekturet Nantong i provinsen Jiangsu i Kina.
Poul Edvard Poulsson

**Poul Edvard Poulsson** (født 1858 i Larvik, død 1935) var en norsk lege. Han ble dr.med. i 1892 og professor i farmakologi i 1913. Poulsson stiftet Farmakologisk institutt ved Universitetet i Oslo og var opphavsmannen til norsk eksperimentell farmakologi. Hans *«Lærebog i farmakologi»* ble et internasjonalt standardverk.

## Bibliografi
* *Lærebog i farmakologi: for læger og studerende* Aschehoug, 1905 oversatt til tysk i 1909.

## Referanser
Christian Martin Monsen

**Christian Martin Monsen** (født 18. juni 1815 i Larvik, død 25. mai 1852) var en norsk forfatter. Han vokste opp i huset hos sin stebestefar, apoteker Carl Finch i Moss. Monsen utdannet seg til å bli farmasøyt.

Christian Martin Monsen var redaktør av Drammens Adresse i 1842, Nordlyset 1845&ndash;1846 og ledet Trondhjems Stiftstidende 1849&ndash;1851.

Han skrev blant annet flere romaner. I tillegg skrev han en rekke lyriske dikt påvirket av Henrik Wergeland, som han var en stor beundrer av. Sammen med ham utga Monsen «Sneklokke, Nytaarsgave 1842».

Monsen var sentral i forbindelse med stiftelsen av Trondhjems Arbeiderforening og ble valgt til ordfører i den nye foreningen i 1850.

## Noen verk

* *[[Droning Gyda]]* 1850, en besk samfunnssatire 
* *[[Trondhjems mysterier]]* 1856, ny utgave 1970 
* *[[Gudbrandsdølerne]]*, (skuespill) 1857

## Referanser


## Litteratur
* NBL, 2. utgave

## Eksterne lenker
* 
*
Gabriele Falloppio

**Gabriele Falloppio** (født 1523 i Modena i Italia, død 9. oktober 1562 i Padova) var en italiensk anatom som oppdaget egglederne (på engelsk *«Fallopian tubes»*), som hos pattedyrene fører eggene fra eggstokkene til livmoren.

Han studerte også anatomien i hjernen, øynene og gav den første riktige beskrivelsen av det indre øret.

Falloppio studerte for Andreas Vesalius i Padova og var senere virksom som lærer i Ferrara og Pisa. Han trådte etterhvert inn det katolske kleresi.

Som første vitenskapelig sikre beskrivelse av syfilis regnes hans bok *De morbo Gallico* («Om den franske sykdom»). Han anbefalte medikamenter og linsekker dyppet i anorganiske sekker mot denne plagen - som muligens var en import fra det nylig oppdagede amerikanske kontinent.

## Verker
* *Observationes anatomicae.* Venedig 1561.
* *De morbo Gallico.* Venedig 1564.
* *Kunstbuch Des hocherfarnen und weytberhümpten Herrn Gabrielis Fallopij, der Artzney Doctorn von mancherley nutzlichen Künsten . Sampt einem andern büchlin / durch Christophorum Landrinum außgangen*. Augspurg 1578 Digitalisert utgave - Universitäts- und Landesbibliothek Düsseldorf
* *Opera omnia.* Venedig 1584.
* *Gabrielis Fallopii Wunderlicher menschlichem Leben gewisser und sehr nutzlicher Secreten drey Bücher : vom Authore selbst in Ttalienischer Sprach publicirt, jetzund aber Teutscher Nation zu gutem in unser Muttersprach ubersetzet*. Franckfurt am Mayn 1616 [Digitalisert utgave fra [Universitäts- und Landesbibliothek Düsseldorf]

## Referanser
Disippel (andre betydninger)

**Disippel** (fra latin: *elev, lærling*) ble i eldre tid brukt om en lærling eller elev. I dag brukes disippel mest om tilhengere av en religiøs kult. 

## Religiøs
* Disippel – Jesu disippel (kristen)
** Apostel
** Jesu apostler – Jesu tolv disipler

## Litteratur
*''The Disciples'' (bok)  – en  spion thriller fra 1993 av Joe Andrew
*The Disciples (Demonata) – en gruppe demon jegere i *Demonata*, en serie noveller av Darren Shan

## Musikk
*Disciple (band) – kristent hardrock band 
*xDisciplex A.D. – kristent hardcore punkband 
*The Disciples (band) – reggaeband fra London
*"Disciple" – sang av Raven på albumet *[[Architect of Fear]]*, fra 1991
*"Disciple" – sang av Slayer på almumet *[[God Hates Us All]]*

## Data spill
*** – PC-spill utgitt i 1999 (Strategy First) 
**[[Disciples II: Dark Prophecy]]* – PC-spill  utgitt i 2002 (Strategy First)
Disippel

:

**Disippel** (fra latin: *elev, lærling*) ble i eldre tid brukt om en lærling eller elev. I dag brukes det mest om tilhengere av en religiøs kult, og mange vil nok tenke på Jesu tolv disipler.

Den siste fortolkningen er likevel alt for snever ettersom Jesus i sin samtid hadde flere grupper av disipler, men hvor de tolv utgjorde en indre krets. I den første kristne pinse, da Gud utøste sin ånd over en forsamling på 120 disipler, var også kvinner representert. Disse 120 dannet grunnlaget for den første kristne menighet. I Jesu misjonsbefaling er misjonens mål at konvertittene (de omvendte) gjøres til disipler.

## Se også
* Apostel
* Elev

## Referanser
Chacun son cinéma

***Chacun son cinéma*** er en fransk antologifilm som ble produsert i anledning 60-årsjubileet til filmfestivalen i Cannes i 2007.

## Om filmen
35 regissører med forskjellig bakgrunn (fra 25 forskjellige land) lagde hver sin kortfilm på 3 minutter, med kinosalen som tema. Filmen består av 33 bidrag, der brødrene Coen og brødrene Dardenne samarbeidet om sitt bidrag. David Lynch sitt bidrag er ikke en del av filmen, men ble vist separat under åpningen av festivalen.

## Regissører

## Referanser


## Eksterne lenker
*
Margaret Harriman

**Margaret Harriman** (født ?, død 20. september 2003) var en engelsk-rhodesisk handikappidrettsutøver, som drev med bl.a. bueskyting, dart, boccia og spydkast. Hun representerte først Rhodesia, senere Zimbabwe og Sør-Afrika.

Hun var født i England men emigrerte til Rhodesia i 1957. Sitt handikapp fikk hun i 1947 da hun fikk brudd i ryggmarken i en traktorulykke. Dette gjorde at hun ble paraplegisk, det vil si at hun har dobbeltsidig lammelse. Hun deltok også en gang i et stevne i Norge, mot funksjonsfriske, der hun kom på 8.-plass av 48 deltakere.

Hun vant til sammen over 200 gullmedaljer i nasjonale og internasjonale konkurranser i sin karriere.

## Meritter
* Paralympiske sommerleker 1960 (for Rhodesia)
** Gull i bueskyting (FITA-runden)
** Gull i bueskyting (Windsor-runden)
** Bronse i svømming (50 m bryst)
** Bronse i svømming (50 m rygg)
** Sølv i svømming (50 m crawl)
* Paralympiske sommerleker 1964 (for Rhodesia)
** Gull i bueskyting (FITA-runden)
** Gull i bueskyting (Albion-runden)
** Gull i dart (mix par)
* Paralympiske sommerleker 1968 (for Sør-Afrika)
** Gull i bueskyting (Albion-runden)
** Gull i bueskyting (FITA-runden)
** 13.-plass i spydkast
** 11.-plass i diskos
** 13.-plass i kulestøt
* Paralympiske sommerleker 1972 (for Sør-Afrika)
** Gull i bueskyting (FITA-runden)
** Gull i boccia (singel)
** Sølv i boccia (par for kvinner)
** 12.-plass i presisjonsspydkast
* Paralympiske sommerleker 1976 (for Sør-Afrika)
** Bronse i dart (par for kvinner)
** Gull i boccia (par for kvinner)
** Gull i boccia (singel)
* Paralympiske sommerleker 1996 (for Sør-Afrika)
** Bronse i boccia (singel, LB2)

## Referanser


## Eksterne lenker
* ISMWSF News, med minneord over Margaret Harriman
Santa Monica ’72

***Santa Monica '72*** er et konsertalbum av David Bowie  og ble utgitt i 1994.  Platen er innspilt i Santa Monica Civic Auditorium 20. oktober 1972 under *Ziggy Stardust*-turneen. Før den offisielle utgivelsen var den tilgjengelig som «bootleg» fra en radiosending.
 
Setlisten fra albumet skilte seg vesentlig fra setlisten på *[[Ziggy Stardust - The Motion Picture]]* som ble innspilt på den samme turneen og utgitt i 1983.  

## Sporliste

Alle spor av David Bowie bortsett fra der annet er angitt.

# «Intro» – 0:15 
# «Hang on to Yourself» – 2:47 
# «Ziggy Stardust» – 3:24 
# «Changes» – 3:32 
# «The Supermen» – 2:57 
# «Life on Mars?» – 3:28 
# «Five Years» – 5:21 
# «Space Oddity» – 5:22 
# «Andy Warhol» – 3:58 
# «My Death» (Jacques Brel) – 5:56 
# «The Width of a Circle» – 10:39 
# «Queen Bitch» – 3:01 
# «Moonage Daydream» – 4:38 
# «John, I'm Only Dancing» – 3:36 
# «I'm Waiting for the Man» (Lou Reed) – 6:01 
# «The Jean Genie» – 4:02 
# «Suffragette City» – 4:25 
# «Rock 'n' Roll Suicide» – 3:17 

## Andre utgivelser
* I Belgia ble albumet utgitt uten Disc jockeyens avslutningskommentar som «Ziggy Stardust and the Spiders from Mars "Live"» i 1995.
* I Japan ble albumet utgitt uten intro eller outro som «Live 1972» i 1997. 

## Musikere
* David Bowie – gitar, vokal 
* Mick Ronson – gitar, vokal
* Trevor Bolder – bass 
* Mick «Woody» Woodmansey – trommer
* Mike Garson – piano

## Plasseringer
**Album**

## Referanser


## Eksterne lenker
*
Valentino Garavani

**Valentino Clemente Ludovico Garavani** (1932–2026) var en italiensk motedesigner. Moren oppkalte sin eneste sønn etter filmstjernen Rudolph Valentino. I 1962 avholdt han den første motevisningen for motehuset Valentino sammen med Giancarlo Giammetti. Valentino har i nesten femti år laget haute couture samt prēt-à-porter for de største stjernene i verden, deriblant den britiske prinsessen Margaret samt Elizabeth Taylor. Han designet sørgeklærne til Jacqueline Kennedy Onassis i 1964 og bryllupskjolen hun brukte da hun giftet seg med Aristoteles Onassis i 1968 og den svenske prinsessen Madeleine i 2013. En rekke skuespillere, slik som Julia Roberts, Jane Fonda og Cate Blanchett, har mottatt sine Oscar-priser i klær fra Valentino. Han har designet flere kjoler for Mette-Marit av Norge. I 2006 ble Valentino tildelt den franske æreslegionen.

Han pensjonerte seg offisielt i januar 2008. Samme år ble det laget en dokumentarfilm om ham: *Valentino – The Last Emperor*.

## Utmerkelser
### Dekorasjoner
;Nasjonale
*  Storkors av Republikken Italias fortjenstorden (1986; storoffiser 1985)
*  Ridder av Arbeidets fortjenstorden (1996)

;Utenlandske
*  Ridder av Æreslegionen (2006)
*  Kommandør av Ordre des Arts et des Lettres (2012)

### Etuimedaljer
* Médaille de la Ville de Paris – Byen Paris’ medalje (2008)

## Galleri

Valentino wedding dress.jpg
Valentino black dresses.jpg


## Referanser


## Eksterne lenker
* 
*
Leopold II av Lippe

**Leopold II** (født 6. november 1796, død 1. januar 1851) var fyrste av Lippe fra 1802 til 1851.

Han ble født i Detmold, eldste sønn av Leopold I av Lippe og Pauline av Anhalt-Bernburg.

Han ble fyrste etter farens død den 4. april 1802, men siden han var mindreårig fungerte mora Pauline som regent inntil han i 1820 var klar for å overta kontrollen over myndighetene. I de siste åra av styret hans fant marsrevolusjonen sted rundt om i Tyskland. Leopold døde den 1. januar 1851 og ble etterfulgt av sønnen Leopold.

Den 23. april 1820 giftet han seg med prinsesse Emilie av Schwarzburg-Sondershausen (1800–1867). De fikk ni barn:
*Leopold III av Lippe
*Prinsesse Louise (1822–1887)
*Günther Friedrich Woldemar av Lippe
*Prinsesse Friederike (1825–1895)
*Prins Friedrich (1827–1854)
*Prins Hermann (1829–1884)
*Karl Alexander (1831–1905)
*Prins Karl (1832–1834)
*Prinsesse Pauline (1834–1906)
 
## Referanser
Soylent Green – USA år 2022

***Soylent Green*** er en amerikansk dystopisk science fiction-thriller fra 1973 regissert av Richard Fleischer. Filmen er lagt til en fremtidig New York hvor innbyggertallet har vokst til 40 millioner. Global oppvarming har ført til uutholdelige temperaturer og store deler av verden er avhengig av en gedigen matfabrikk som holder ting skjult for menneskeheten. Hovedrollen spilles av Charlton Heston, mens andre fremtredende roller spilles av Leigh Taylor-Young, Edward G. Robinson og Chuck Connors. Filmen er løst basert på Harry Harrisons roman *Make Room! Make Room!* (1966).

## Handling
Handlingen foregår i New York, året er 2022 og byens befolkning er på hele 40 millioner. Byen er blitt et automatisert og livløst sted uten gress, naturlig mat og mennesker med følelser. Global oppvarming har ført til nesten uutholdelige temperaturer og loven forbyr folk å forlate byene. 

Filmen kretser rundt en gedigen matfabrikk kalt «Soylent Corporation». Halvparten av verdens befolkning er avhengig av dette konsernet for å overleve. Selskapet har tidligere produsert såkalte «høyenergi-grønnsaker» kalt «Soylent Red» og «Soylent Yellow». Deres nyeste produkt er «Soylent Green» – en grønn brikkeformet kjeks som de påstår er utvunnet av plankton. Samtidig med dette får detektiven Thorn i oppdrag å etterforske drapet på en industrileder. Han oppdager at han ble drept for å hindre at sannheten om Soylent Green skulle slippe ut. Thorn tynges av tvil etterhvert som han begynner å se hva som er blitt skjult for allmennheten. 

## Om filmen
*Soylent Green* fikk brukbare kritikker, noe som gjenspeiles i at den har fått 73 % på Rotten Tomatoes. 

Filmen vant en Saturn Award for beste science fiction-film og storprisen ved Avoriaz Fantastic Film Festival.

Musikken inkluderer stykker av kjente komponister som blant annet Edvard Grieg, Beethoven og Tchaikovsky.

## I rollene
* Charlton Heston: Detective Robert Thorn
* Edward G. Robinson: Sol Roth
* Leigh Taylor-Young: Shirl
* Chuck Connors: Tab Fielding
* Joseph Cotten: William R. Simonson
* Brock Peters: Lt. Hatcher, Chief der Detectives
* Paula Kelly: Martha Phillips
* Whit Bissell: Gov. Santini

## Referanser


## Eksterne lenker
*
Knut Anders Vestad

**Knut Anders Vestad** (født 1969) fra Fræna er en norsk komponist og organist. Per 2021 er han ansatt som førsteamanuensis ved Institutt for musikk, NTNU. Han har komponert en rekke sanger, kormusikk, oratorier, operaer og musikk til teater.

Vestad startet Kibneb-festivalen i bygda Agdenes i 1999.

## Verk (utvalg)
* 2000: *JORDBÆR-LIV – en jordbæropera*, med libretto av Kjersti Lie
**Vakre Maja – en bakgårdsopera*, med libretto av Kjersti Lie
* 2004: *Fiskaren Rasmus og felemusikken* – opera med libretto av Edvard Hoem, skrevet i anledning Vågøy kirkes 100-årsjubileum i 2004
* 2008/2013: *[[Skottet i Buvika]]* – musikkspill med tekst av Idar Lind
*2007: *Står om enn tårnene faller* – oratorium skrevet i anledning Molde domkirkes 50-årsjubileum i 2007 med tekst av Knut Ødegård
*2009: *Unge Hamsun* – opera, med libretto av Edvard Hoem
*2009: *Såmmår tå goill – jordbær-liv 10 år etter*, med libretto av Kjersti Lie
* *O magnum mysterium* – bestillingsverk til Nidarosdomens Guttekor med Arve Tellefsen som solist

## Referanser
Chop Suey!

**Chop Suey!** er den første singlen fra System of a Down sitt andre studioalbum Toxicity. «Chop Suey!» er System sin mest kjente sang. «Chop Suey!» kom på 76.-plass på Billboard 100, 7.-plass på Modern Rock Tracks og 12.-plass på Mainstream Rock Tracks. Denne singlen fikk System in i det Mainstream. Bandet ble nominert til en grammy, men tapte. Men singlen «B.Y.O.B.» vant en grammy.

## Sporliste
### Chop Suey! (single)
#"Chop Suey!"
#"Johnny
#"Sugar
#"War?
### Chop Suey! (Australia Tour EP)
#"Chop Suey!"
#"Johnny"
#"Know" (Live)

### Chop Suey! (UK import)
#### UK CD1
#"Chop Suey!"
#"Johnny"

#### UK CD2
#"Chop Suey!"
#"Sugar
#"War?
#"Chop Suey!" (Video)

### Chop Suey! (7" single)
#"Chop Suey!"
#"Johnny"
#"Know" (Live)
#"Sugar
#"War?" (Live)\
#"Chop Suey!" 

## Eksterne lenker
*
Leopold III av Lippe

**Leopold III** (født 1. september 1821, død 8. desember 1875) var fyrste av Lippe fra 1851 til 1875.

Han ble født i Detmold som eldste sønn av Leopold II og Emilie av Schwarzburg-Sondershausen. Etter at faren døde den 1. januar 1851 overtok han som regjerende fyrste. I 1854 ga Leopold III katolikker lov til å etablere sine egne prestegjeld og bygge sine egne kirker i Lippe. Da han ble fyrste var Lippe en del av det tyske forbund, og han viste støtte til Preussen under den østerriksk-prøyssiske krig i 1866. Etter krigen og ved oppløsningen av det tyske forbund ble Lippe med i det nordtyske forbund i 1867. Fyrstedømmet forble en del av forbundet før dannelsen av det tyske rike i 1871. 

Leopold ble gift med prinsesse Elisabeth av Schwarzburg-Rudolstadt, datter av Albert av Schwarzburg-Rudolstadt, den 17. april 1852 i Rudolstadt. De fikk ingen barn, og derfor tok Leopolds bror Woldemar over da han døde 8. desember 1875 i Detmold.

## Referanser
Reklamasjonsnemnda for eiendomsmeglingstjenester

**Reklamasjonsnemnda for eiendomsmeglingstjenester** er en norsk privat organisasjon som behandler tvister som gjelder forbrukeres forhold til tilsluttede eiendomsmeglingsselskaper.

Organisasjonen ble opprettet 1. januar 2005 og er et samarbeid mellom Norges Eiendomsmeglerforbund, Den Norske Advokatforening, Eiendomsmeglerforetakenes Forening og Forbrukerrådet.

## Eksterne lenker
* Reklamasjonsnemnda for eiendomsmeglingstjenester
Barock

**Barock** var et rockeband fra Stavanger som eksisterte på 1970-tallet og spilte progressiv rock. Bandet bestod av musikere som gitarist Anders Bru (senere Stavangerensemblet), vokalist Magne Høyland (senere Asfalt) og bandets hovedkomponist Bjørn Aslaksen (senere Ryfylke Visegruppe og Løgnaslaget). Bandet ga i 1976 ut sitt eneste album, *Bare En Blåveis*, produsert av Johnny Sareussen, bassist fra The Vanguards. Bandet ble oppløst i 1977. I april 2016 arrangerte Barock en gjenforeningskonsert/ 40-årsjubileumskonsert hvor de stilte med originalbesetningen. Konserten kalte de "Bare en Blåveis". Den ble arrangert på de Røde sjøhus i Stavanger. Konserten gikk for fullt hus. Hele LP platen som de ga ut i 1976 ble spilt. Bandet var et ekte progressivt rockeband på 1970-tallet med lange improvisatoriske soloer, flertematiske komposisjoner, innslag av klassisk og rockepartier med elektrisk fiolin og synth. Hele platen er i dag tilgjengelig via spotify. 

## Medlemmer
* Magne Høyland
* Anders Bru
* 
* 
*  
* 

## Eksterne lenker
* Biografi fra Norsk pop- og rockleksikon
French Open 1993

**French Open 1993** ble spilt på Roland Garros-stadion i Paris i perioden 24. mai til 6. juni. French Open er en Grand Slam-turnering i tennis på grus. Sergi Bruguera beseiret Jim Courier i singlefinalen for herrer og Steffi Graf vant damefinalen over Mary-Joe Fernandez. 
 
## Menn (single)
### Kvartfinaler

### Semifinaler

### Finale

## Kvinner (single)
### Kvartfinaler

### Semifinaler

### Finale

## Doublefinaler

## Eksterne lenker
* French Open PDF Menn, Kvinner
* ITF Menn , Kvinner
Grå knoppvikler

**Grå knoppvikler** (*Hedya nubiferana*) er en sommerfugl i gruppen av viklere (Tortricidae).

## Utseende
Grå knoppvikler er farget slik at den ligner en klump med avføring fra en fugl når den hviler seg.

Den er en middelsstor vikler, vingespennet er mellom 15-21&nbsp;millimeter. Forvingen er gråbrun, nær roten er det en firkantet, svart flekk, like utenfor denne et mer eller mindre tydelig, lysgrått tverrbånd. Ved vingespissen er det et bredt, snøhvitt tverrbånd som når sommerfuglen hviler ligner på den hvite urinsyren i fugleekskrementer. Bakvingen er tynt skjellkledt, lyst gråbrun med brune årer.

## Levevis
Larven lever som plantespiser på trær, blant annet eple (*Malus*), hagtornslekta (*Crataegus*) og slåpetorn (*Prunus spinosa*). Den spinner sammen blader og blomster og lever inne i dette spinnet. Selv om den angriper frukttrær, blir denne arten sjelden så tallrik at den er et stort problem.

Flygetiden er i skumringen fra juni til august. De tiltrekkes lett av lyskilder, som utelamper.

## Utbredelse
Arten er utbredt i nesten hele Europa, dessuten i det nordlige Asia og Nord-Amerika. Den er vanlig i det sørlige Norge, nord til Trondheimsfjorden.

## Systematisk inndeling

* sommerfugler (Lepidoptera)
** gruppe **[[Heteroneura]]** 
*** gruppe **[[Apoditrysia]]**
**** gruppe / overfamilie **[[Tortricoidea|viklere]]** (Tortricoidea) 
***** familie **[[viklere]]** (Tortricidae) 
****** delgruppe Olethreutinae
******* slekt *[[Hedya]]*
******** **Grå knoppvikler** (*Hedya nubiferana*)

## Referanser




## Kilder
* Aarvik, L., Berggren, K. og Hansen, L.O. (2000) *Catalogus Lepidopterorum Norvegiae*. Lepidopterologisk Arbeidsgruppe, Norsk entomologisk forening/Norsk Institutt for Skogforskning. 192 sider.ISBN 82-995095-1-3
* Nettsiden *Svenska Fjärilar*, med bildegalleri: http://www2.nrm.se/en/svenska_fjarilar/h/hedya_nubiferana.html
* *Hedya nubiferana* på UK Moths: https://web.archive.org/web/20111016182745/http://ukmoths.org.uk/show.php?bf=1083
* Fauna Europaea, utbredelsesdatabase for europeiske dyr: http://www.faunaeur.org/full_results.php?id=364160

## Eksterne lenker
* 
*  www.nhm.uio.no/fakta/zoologi/insekter/norlep/  Norges sommerfugler – Et norskspråklig nettsted om norske sommerfugler.
Leif-Magne Saga

**Leif-Magne Saga** (født 7. februar 1979) er en norsk skytter. Medlem av Hedrum JFL. Han ble norgesmester i jaktfelt på Løten 30. mars 2008. Saga var den eneste skytteren som oppnådde maksimal poengsum på 200.

## Referanser
Xanadu (film)

***Xanadu*** er en amerikansk romantisk musikal- og fantasyfilm fra 1980 med Olivia Newton-John og Michael Beck i hovedrollene. Regi er ved Robert Greenwald.

Tittelen refererer til diktet Kubla Khan, av Samuel Taylor Coleridge. Diktet henspiller på den legendariske kinesiske byen Xanadu, som gikk inn i diktningen som en metafor for et sted fullt av prakt og velstand.

Musikken er ved kjente popartister som blant annet Olivia Newton-John, ELO og Cliff Richard.

## Handling
Kira (Olivia Newton-John) er en guddommelig, rulleskøytende kvinne som plutselig dukker opp på et platecover uten at hun var til stede da fotografen tok bildet. Maleren Sonny (Beck) får i oppdrag å forstørre coveret, og etter hvert oppstår det søt musikk mellom ham og kvinnen som han ikke er sikker på er virkelig eller ei.

Hovedbudskapen i filmen er å holde fast på drømmene sine.

## Om filmen
Filmen ble slaktet av kritikerne og vant den tvilsomme Razzie Award for verste regi. Den ble i tillegg nominert i seks andre kategorier. På Rotten Tomatoes har den fått 39%. Filmen gjorde det heller ikke merkbart bra på kinoene, men sountrack-albumet til filmen ble en stor suksess. Albumet inneholdt 20 singler, hvorpå *Magic* og *Xanadu* gjorde det best.

VGs anmelder gav den terningkast tre.

Olivia Newton-John ble nominert til en Grammy for sangen *Magic*.

## I rollene
* Olivia Newton-John : Kira
* Gene Kelly : Danny McGuire
* Michael Beck : Sonny Malone
* James Sloyan : Simpson
* Dimitra Arliss : Helen
* Katie Hanley : Sandra
* Fred McCarren : Richie
* Ren Woods : Jo

## Referanser


## Eksterne lenker
* 

### Nett-TV
* Filmtrailer (YouTube)
* Sangen "Magic". Fremførelse fra 1980 (YouTube)
Woldemar av Lippe

**Woldemar** (født 18. april 1824, død 20. mars 1895) var fyrste av Lippe fra 1875 til 1895. 

Woldemar ble født i Detmold som tredje barn av Leopold II og Emilie av Schwarzburg-Sondershausen. Etter at broren Leopold III døde i desember 1875 overtok Woldemar som fyrste av Lippe.

Woldemar ble gift med prinsesse Sophie av Baden (1834–1904) den 9. november i Karlsruhe, men ekteskapet var barnløst og Woldemar ble derfor etterfulgt som fyrste av lillebroren Alexander, men han regjerte aldri; Adolf av Schaumburg-Lippe fungerte som regent.

## Referanser
Judd Trump

**Judd Trump** (født 21. august 1989) er en engelsk profesjonell snookerspiller og den yngste som har gjort et maksimum break i en offisiell turnering. I en alder av fjorten år slo Trump rekorden som Ronnie O'Sullivan tidligere hadde hatt i tretten år.

Trump vant en rekke juniormesterskap før han ble profesjonell i 2005. Under Welsh Open 2006 ble han den yngste spilleren noensinne som har kvalifisert seg til finalerunden av en rankingturnering. Han ble videre den yngste spilleren som har kvalifisert seg til verdensmesterskapet i snooker på fjorten år da han slo James Wattana i siste kvalifiseringsrunde. De eneste tidligere 17-åringene som har kvalifisert seg til verdensmesterskapet er Stephen Hendry og Ronnie O'Sullivan. Han var nær ved å kvalifisere seg det påfølgende året også, men tapte den siste kvalifiseringskampen med 9&ndash;10 for Joe Swail.

Sesongen 2008/2009 startet bra for Trump da han kvalifiserte seg for de fire første rankingturneringene for sesongen. I tillegg spilte han seg frem til semifinale i Grand Prix etter å ha slått O'Sullivan 5&ndash;4 i kvartfinalen. Semifinalen tapte Trump 4&ndash;6 for John Higgins, som til slutt vant hele turneringen. I tillegg vant han kvalifiseringsturneringen til Masters, men tapte i første runde av hovedturneringen for Mark Allen.

Sesongen 2010/2011 vant Trump sin første rankingseier. I finalen under China Open beseiret Trump Mark Selby 10-8. I verdensmesterskapet tapte han finalen 15-18 mot John Higgins, etter blant annet å ha slått ut regjerende mester Neil Robertson i første runde.

6. mai 2019 vant Trump verdensmesterskapet i snooker etter å ha slått John Higgins i finalen.

## Referanser


## Eksterne lenker
*